นายกรัฐมนตรี เปิดโอกาสให้รัฐมนตรีกลาโหมอาเซียนเข้าพบ ย้ำเป็นกลไกความมั่นคงขับเคลื่อนภูมิภาคมีความเข้มแข็งมากยิ่งขึ้น
นายกรัฐมนตรี เปิดโอกาสให้รัฐมนตรีกลาโหมอาเซียนเข้าพบ ย้ำเป็นกลไกความมั่นคงขับเคลื่อนภูมิภาคมีความเข้มแข็งมากยิ่งขึ้น          พลเอกประยุทธ์ จันทร์โอชา นายกรัฐมนตรี เดินทางเข้าปฎิบัติงานที่ตึกไทยคู่ฟ้าทำเนียบรัฐบาลในเวลา 08.00 น พร้อมกับยืนเคารพธงชาติก่อนเดินขึ้นตึก ซึ่งถือเป็นการทำงานวันแรกหลังมีประกาศราชกิจจานุเบกษาแต่งตั้งคณะรัฐมนตรี โดยในช่วงเช้านายกรัฐมนตรีมีภารกิจ เปิดโอกาสให้พลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหมนำคณะรัฐมนตรีกลาโหมอาเซียนและเลขาธิการอาเซียน เข้าเยี่ยมคารวะนายกรัฐมนตรีเนื่องในโอกาสเยือนประเทศไทย เพื่อเข้าร่วมประชุม รัฐมนตรีกลาโหมอาเซียน ครั้งที่ 13 ที่มีการจัดขึ้น ระหว่างวันที่ 10-12 ก.ค. 2562 ณ โรงแรมแชงกรี-ลา กรุงเทพฯ ที่ไทย เป็นเจ้าภาพในฐานะประธานอาเซียนโดย พลเอก ประวิตร กล่าวรายงานว่า ในการประชุมครั้งนี้ จะมีการหารือถึงความร่วมมือ และ การพัฒนางานด้านความมั่นคงให้เกิดความยั่งยืน เพื่อเตรียมพร้อมรับมือต่อภัยคุกคามในด้านความมั่นคงของภูมิภาค ซึ่งภายหลังการประชุม จะมีการลงนามของประเทศสมาชิก เพื่อเสริมสร้างความร่วมมือด้านความมั่นคงของอาเซียน เพื่อดำรงไว้ ตามหลักคิด ร่วมมือ ร่วมใจ ก้าวไกล ยั่งยืน ด้วยจากนั้น นายกรัฐมนตรี กล่าวขอบคุณประเทศสมาชิกอาเซียน ที่ให้การสนับสนุนประเทศไทย ในการเป็นประธานอาเซียนในปีนี้ และ ช่วยให้การประชุมผ่านมาเป็นเรียบร้อยด้วยดี ส่วนการประชุม ADMM นั้น ถือเป็นกลไกความมั่นคงระดับยุทธศาสตร์ ที่จะทำให้ภูมิภาคมีความเข้มแข็งและแข็งแรงมากยิ่งขึ้น นอกจากนี้ ยังมีความยินดียิ่งที่ทราบว่า หลังการประชุมจะมีการลงนามความร่วมมือกันหลายฉบับ และ มีการจัดทำกรอบความร่วมมือต่างๆ ในหลายมิติด้วย